CELEX: 
Language: fi
Date: 2020-01-20 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston direktiivin (EU) 2017/2397 täydentämisestä unionin pätevyyskirjoja, meripalvelukirjoja ja laivapäiväkirjoja koskeviin tietokantoihin liittyvien vaatimusten osalta

EUROOPAN
                           KOMISSIO
                                                    Bryssel 20.1.2020
                                                    C(2020) 248 final
                     KOMISSION DELEGOITU ASETUS (EU) …/…,
                                      annettu 20.1.2020,
   Euroopan parlamentin ja neuvoston direktiivin (EU) 2017/2397 täydentämisestä unionin
      pätevyyskirjoja, meripalvelukirjoja ja laivapäiväkirjoja koskeviin tietokantoihin
                                liittyvien vaatimusten osalta
FI                                                                                      FI
 ---pagebreak---                                                   PERUSTELUT
   1.         DELEGOIDUN SÄÄDÖKSEN TAUSTA
   Liikkuvuuden helpottamiseksi, vesiliikenteen turvallisuuden takaamiseksi sekä ihmishenkien
   ja ympäristön suojelemiseksi miehistön jäsenillä on oltava todistukset, jotka osoittavat heidän
   pätevyytensä direktiivin (EU) 2017/2397 mukaisesti. Todistusten saamiseksi miehistön
   jäsenten olisi kirjattava meripalveluaikansa hyväksyttävinä merkintöinä meripalvelukirjaansa,
   jonka tietoja voidaan verrata sen aluksen laivapäiväkirjan merkintöihin, jolla meripalvelusaika
   suoritettiin. Näitä asiakirjoja myöntävien jäsenvaltioiden olisi varmistettava, että kutakin
   asiakirjaa myönnetään vain yksi kappale, myös kun otetaan huomioon, että niitä on tarkoitus
   käyttää rajatylittävissä yhteyksissä.
   Direktiivillä (EU) 2017/2397 helpotetaan toimivaltaisten viranomaisten välistä tietojenvaihtoa
   pätevyyskirjoista, meripalvelukirjoista ja laivapäiväkirjoista sekä tilastointiin liittyvää
   tietojenvaihtoa. Tässä tarkoituksessa direktiivissä säädetään, että jäsenvaltioiden rekisterit
   toimivat vuorovaikutuksessa Euroopan komission kehittämän ja ylläpitämän tietokannan
   kanssa. Komission kehittämä tietokanta tarjoaa kokonaiskuvan jäsenvaltioiden hallussa
   olevista pätevyyskirjoja, meripalvelukirjoja ja laivapäiväkirjoja koskevista tiedoista.
   Tässä yhteydessä olisi otettava asianmukaisesti huomioon asiaa koskevassa unionin
   lainsäädännössä vahvistetut asiaan liittyvät tiedonvaihtoeritelmät sekä periaatteet ja
   suositukset, jotka on vahvistettu EU:n sähköisen hallinnon toimintasuunnitelmassa 2016–
   20201 ja eurooppalaisissa yhteentoimivuusperiaatteissa.2 Lisäksi olisi huolehdittava siitä, että
   eritelmät pysyvät mahdollisuuksien mukaan teknologianeutraaleina ja avoimina
   innovatiivisille teknologioille. Olisi myös noudatettava periaatteita, joiden mukaan tiedot
   toimitetaan vain kerran (”once-only”) ja yhteentoimivuus on oletusarvoista (” interoperability-
   by-default”), sellaisina kuin ne esitetään Tallinnan julistuksessa3.
   Tämä delegoitu asetus on linjassa direktiivin (EU) 2017/2397 25 artiklan 2 kohdan kanssa,
   jossa komissiolle annetaan valtuudet vahvistaa ylläpitämänsä tietojärjestelmän ominaisuudet
   ja käyttöehdot, mukaan lukien vuorovaikutus kansallisten rekistereiden kanssa.
   2.         SÄÄDÖKSEN HYVÄKSYMISTÄ EDELTÄNEET KUULEMISET
   Direktiivin (EU) 2017/2397 31 artiklan mukaan komissio kuulee ennen delegoidun säädöksen
   hyväksymistä kunkin jäsenvaltion nimeämiä asiantuntijoita paremmasta lainsäädännöstä 13.
   huhtikuuta 2016 tehdyssä toimielinten sopimuksessa vahvistettujen periaatteiden mukaisesti.
   Direktiivin 25 artiklan 2 kohdassa tarkoitetun tietokannan sisällöstä ja käytöstä keskusteltiin
   sisävesiliikenteen sosiaalisia kysymyksiä käsittelevän komission asiantuntijaryhmän
   kokouksissa 7. syyskuuta 2017 ja 1. helmikuuta 2018. Delegoidun säädöksen luonnos
   esiteltiin 21. syyskuuta 2018 ja 8. helmikuuta 2019 pidetyissä kokouksissa. Myös
   sisävesialusten teknisiä vaatimuksia käsittelevän komission asiantuntijaryhmän jäseniä
   kuultiin.
   1
     Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden
     komitealle: EU:n sähköisen hallinnon toimintaohjelma 2016–2020 – Hallinnon digitalisaatiokehityksen
     vauhdittaminen (COM(2016) 179 final).
   2
     Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden
     komitealle: Eurooppalaiset yhteentoimivuusperiaatteet – täytäntöönpanostrategia (COM(2017) 134).
   3
            https://ec.europa.eu/digital-single-market/en/news/ministerial-declaration-egovernment-tallinn-
            declaration
FI                                                          1                                                     FI
 ---pagebreak---    Lisäksi luonnoksesta kerättiin julkista palautetta sääntelyn parantamiseen pyrkivän
   palautemekanismin kautta 26. elokuuta ja 23. syyskuuta 2019 välisenä aikana. Yhteensä
   saatiin kaksi palautetta. Saadut kommentit ja erityisesti selvennyspyynnöt sisällytettiin
   mahdollisuuksien mukaan lopulliseen luonnokseen.                          Lisäksi delegoidun asetuksen
   soveltamispäivämäärää koskevaa artiklaa on tietosuojan vuoksi muutettu siten, että siinä
   huomioidaan käyttöoikeuksien käsittely komissiossa testivaiheen aikana.
   3.         DELEGOIDUN SÄÄDÖKSEN OIKEUDELLINEN SISÄLTÖ
   Direktiivin (EU) 2017/2397 25 artiklan 2 kohdassa komissiolle siirretään valta antaa kyseisen
   direktiivin 31 artiklan mukaisesti delegoituja säädöksiä, joissa säädetään komission
   ylläpitämän tietokannan ominaisuuksiin ja käyttöehtoihin liittyvistä vaatimuksista.
   Vaatimuksissa olisi täsmennettävä erityisesti ohjeet tietojen lisäämisestä tietokantaan sekä sen
   toimintaa ja vuorovaikutusta kansallisten rekistereiden kanssa koskevat ohjeet.
   Vaatimuksissa olisi myös määritettävä käyttöoikeudet ja tietojen säilyttämisen
   enimmäiskesto.
   Joidenkin jäsenvaltioiden ei ole pakko perustaa direktiivin 25 artiklan 1 kohdassa tarkoitettua
   kansallista rekisteriä, jos ne soveltavat direktiivin 39 artiklassa vahvistettua poikkeusta.
   Jäsenvaltioilla on kuitenkin edelleen velvollisuus vaihtaa tietoja muiden jäsenvaltioiden
   kanssa erityisesti direktiivin nojalla myönnettyjen pätevyyskirjojen voimassaolon
   keskeyttämisestä. Pätevyyskirjojen voimassaolon keskeyttämisestä ja peruuttamisesta on
   ilmoitettava 25 artiklan 2 kohdassa tarkoitetun tietokannan kautta 14 artiklan 2 ja 3 kohdassa
   säädetyn mukaisesti.
   Tässä yhteydessä Euroopan parlamentin ja neuvoston direktiivillä (EU) 2016/16294 perustettu
   eurooppalainen alusrunkotietokanta, joka sisältää sisävesikulkuneuvoja koskevia tietoja, olisi
   otettava huomioon erityisesti laivapäiväkirjoja koskevien tietojen osalta.
   Komissio suorittaa kaiken tässä delegoidussa asetuksessa säädetyn henkilötietojen käsittelyn
   asetuksen (EU) 2018/17255 mukaisesti.
   Jäsenvaltioiden valtuutettujen käyttäjien suorittamassa henkilötietojen käsittelyssä on
   noudatettava henkilötietojen suojaa koskevaa Euroopan unionin lainsäädäntöä ja erityisesti
   Euroopan parlamentin ja neuvoston asetusta (EU) 2016/6796.
   Tässä asetuksessa on viisi artiklaa ja kolme liitettä.
   Asetuksen 1 artiklassa kuvataan asetuksen kohde ja 2 artiklassa vahvistetaan määritelmät.
   Asetuksen 3 artiklassa puolestaan määritetään järjestelmä pätevyyskirjoja ja
   meripalvelukirjoja koskevia tietoja varten ja 4 artiklassa järjestelmä laivapäiväkirjoja
   koskevia tietoja varten. Asetuksen 3 ja 4 artiklassa täsmennetään, että näiden kahden
   tietokannan käyttöehdoissa olisi noudatettava liitteissä I ja II vahvistettuja vaatimuksia.
   4
     Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016,
     sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY
     kumoamisesta (EUVL L 252, 16.9.2016, s. 118).
   5
     Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten
     henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja
     näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY
     kumoamisesta (EUVL L 295, 21.11.2018, s. 39–98).
   6
     Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten
     henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin
     95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1–88).
FI                                                         2                                                         FI
 ---pagebreak---    Lisäksi 3 artiklassa säädetään, että komissio ja kansallisia rekistereitä ylläpitävät
   jäsenvaltioiden viranomaiset ovat yhteisrekisterinpitäjiä. Vastuunjako yhteisrekisterinpitäjien
   välillä täsmennetään liitteessä III. Voimaantulo- ja soveltamispäivät vahvistetaan puolestaan
   asetuksen 5 artiklassa.
FI                                               3                                                 FI
 ---pagebreak---                             KOMISSION DELEGOITU ASETUS (EU) …/…,
                                               annettu 20.1.2020,
   Euroopan parlamentin ja neuvoston direktiivin (EU) 2017/2397 täydentämisestä unionin
        pätevyyskirjoja, meripalvelukirjoja ja laivapäiväkirjoja koskeviin tietokantoihin
                                         liittyvien vaatimusten osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ammattipätevyyksien tunnustamisesta sisävesiliikenteen alalla sekä neuvoston
   direktiivien 91/672/ETY ja 96/50/EY kumoamisesta 12 päivänä joulukuuta 2017 annetun
   Euroopan parlamentin ja neuvoston direktiivin (EU) 2017/2397 ja erityisesti sen 25 artiklan 2
   kohdan,
   sekä katsoo seuraavaa:
   (1)       Liikkuvuuden helpottamiseksi, vesiliikenteen turvallisuuden takaamiseksi sekä
             ihmishenkien ja ympäristön suojelemiseksi miehistön jäsenillä on oltava todistukset,
             jotka osoittavat heidän pätevyytensä. Todistusten saamiseksi miehistön jäsenten olisi
             kirjattava meripalveluaikansa hyväksyttävinä merkintöinä meripalvelukirjaansa, jonka
             tietoja voidaan verrata sen aluksen laivapäiväkirjan merkintöihin, jolla
             meripalvelusaika suoritettiin.
   (2)       Direktiivin (EU) 2017/2397 asianmukaisen täytäntöönpanon varmistamiseksi ja
             petosten ehkäisemiseksi toimivaltaisten viranomaisten, jotka myöntävät todistuksia
             kyseisen direktiivin mukaisesti, olisi varmistettava, että kullakin miehistön jäsenellä
             on vain yksi erityistodistus kullakin hetkellä. Miehistön jäsenten yksilöimiseksi olisi
             tarvittaessa otettava asianmukaisesti huomioon Euroopan parlamentin ja neuvoston
             asetus (EU) N:o 910/20147.
   (3)       Unionin pätevyyskirjojen tehokkaan hallinnoinnin edistämiseksi direktiivin (EU)
             2017/2397 25 artiklan 1 kohdan mukaisesti jäsenvaltioiden, jotka myöntävät
             todistuksia kyseisen direktiivin mukaisesti, olisi perustettava rekisterit unionin
             pätevyyskirjoja, meripalvelukirjoja ja laivapäiväkirjoja koskevien tietojen sekä
             kyseisen direktiivin 10 artiklan 2 kohdan nojalla tunnustettuja asiakirjoja koskevien
             tietojen kirjaamiseksi.
   (4)       Tietojenvaihdon helpottamiseksi jäsenvaltioiden ja komission välillä direktiivin (EU)
             2017/2397 täytäntöönpanoa, noudattamisen valvontaa ja arviointia varten sekä
             tilastointitarkoituksia, turvallisuuden ylläpitämistä ja vesiliikenteen helpottamista
             varten jäsenvaltioiden olisi asetettava saataville tai sisällytettävä kyseisiä asiakirjoja ja
             niiden tilaa koskevat tiedot komission ylläpitämään tietokantaan.
   7
     Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014,
     sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja
     direktiivin 1999/93/EY kumoamisesta (EUVL L 257, 28.8.2014, s. 73).                       Katso myös sen
     täytäntöönpanoasetukset, erityisesti yhteentoimivuusjärjestelmän vahvistamisesta asetuksen (EU) N:o
     910/2014 12 artiklan 8 kohdan mukaisesti 8 päivänä syyskuuta 2015 annettu komission täytäntöönpanoasetus
     (EU) 2015/1501.
FI                                                       4                                                         FI
 ---pagebreak---    (5)       Tietokantaa olisi käytettävä samojen tavoitteiden saavuttamiseksi myös direktiivin
             (EU) 2017/2397 10 artiklan 2 tai 3 kohdan nojalla tunnustettuja asiakirjoja koskevien
             tietojen toimittamiseen.
   (6)       Pätevyystodistukset ja meripalvelukirjat ovat miehistön jäsenten hallussa ja
             laivapäiväkirja puolestaan liittyy kulkuneuvoon, minkä vuoksi näitä tietoja on
             hallinnoitava toisistaan erillään kahden eri kehyksen avulla. Tässä yhteydessä olisi
             otettava huomioon Euroopan parlamentin ja neuvoston direktiivillä (EU) 2016/16298
             perustettu        eurooppalainen          alusrunkotietokanta,         joka       pitää      sisällään
             sisävesikulkuneuvoja koskevat tiedot ja jota toimivaltaiset viranomaiset käyttävät.
   (7)       Olisi otettava asianmukaisesti huomioon asiaa koskevassa unionin lainsäädännössä
             vahvistetut asiaan liittyvät tiedonvaihtoeritelmät sekä periaatteet ja suositukset, jotka
             on vahvistettu EU:n sähköisen hallinnon toimintasuunnitelmassa 2016–20209 ja
             eurooppalaisissa yhteentoimivuusperiaatteissa10. Lisäksi olisi huolehdittava siitä, että
             eritelmät pysyvät mahdollisuuksien mukaan teknologianeutraaleina ja avoimina
             innovatiivisille teknologioille. Noudatetaan periaatteita, joiden mukaan tiedot
             toimitetaan vain kerran (”once-only”) ja yhteentoimivuus on oletusarvoista (”
             interoperability-by-default”).
   (8)       Jos tässä delegoidussa asetuksessa säädettyihin toimenpiteisiin liittyy henkilötietojen
             käsittelyä, se olisi toteutettava henkilötietojen suojaa koskevan unionin lainsäädännön
             ja erityisesti asetuksen (EU) 2018/172511 mukaisesti siltä osin kuin kyse on Euroopan
             komission suorittamasta henkilötietojen käsittelystä ja Euroopan parlamentin ja
             neuvoston asetuksen (EU) 2016/67912 mukaisesti siltä osin kuin on kyse
             jäsenvaltioiden toimivaltaisten viranomaisten suorittamasta henkilötietojen
             käsittelystä.
   (9)       Jäsenvaltiot, joita edustavat asianomaiset toimivaltaiset viranomaiset, määrittävät
             kansallisissa rekistereissä olevien henkilötietojen käsittelyn tarkoitusperän ja keinot.
             Komissio ylläpitää tietokantaa, joka tarjoaa ratkaisun tietojenvaihtoon jäsenvaltioiden
             välillä, mikä tekee komissiosta samalla rekisterinpitäjän. Jäsenvaltiot yhdessä
             komission kanssa ovat unionin tietokannassa käsiteltävien henkilötietojen osalta
             yhteisrekisterinpitäjiä. Asetuksen (EU) 2016/679 26 artiklassa ja asetuksen (EU)
             2018/1725 28 artiklassa säädetään, että yhteisrekisterinpitäjillä on velvollisuus
             määrittää läpinäkyvällä tavalla vastuualueensa kyseisten asetusten mukaisten
             velvoitteidensa noudattamiseksi. Kyseiset vastuualueet määritetään tässä asetuksessa.
   8
      Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016,
      sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY
      kumoamisesta (EUVL L 252, 16.9.2016, s. 118).
   9
      Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden
      komitealle: EU:n sähköisen hallinnon toimintaohjelma 2016–2020 – Hallinnon digitalisaatiokehityksen
      vauhdittaminen (COM(2016) 179 final).
   10
      Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden
      komitealle: Eurooppalaiset yhteentoimivuusperiaatteet – täytäntöönpanostrategia (COM(2017) 134).
   11
      Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten
      henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja
      näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY
      kumoamisesta.
   12
      Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten
      henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin
      95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
FI                                                          5                                                         FI
 ---pagebreak---    (10)   Jotta voidaan varmistaa yhtäläiset käyttöoikeudet asetusten (EU) 2016/679 ja (EU)
          2018/1725 perusteella, komissiota olisi pidettävä henkilötietojen rekisterinpitäjänä
          unionin tietokannan käyttöoikeuksien hallinnan osalta.
   (11)   Euroopan tietosuojavaltuutettua on kuultu asetuksen (EU) 2018/1725 42 artiklan
          mukaisesti.
   (12)   Johdonmukaisuuden vuoksi tämän asetuksen säännöksiä olisi sovellettava yleisesti
          siitä päivästä, joka on vahvistettu direktiivin (EU) 2017/2397 saattamiselle osaksi
          kansallista lainsäädäntöä. On kuitenkin säädettävä poikkeuksesta niiden säännösten
          osalta, jotka koskevat komission suorittamaa tietokannan käyttöä testausvaiheessa ja
          komission roolia rekisterinpitäjänä käyttöoikeuksien käsittelyssä,
   ON HYVÄKSYNYT TÄMÄN ASETUKSEN:
                                                  1 artikla
                                                   Kohde
   Tässä asetuksessa vahvistetaan vaatimukset, jotka koskevat direktiivin (EU) 2017/2397
   mukaisesti myönnettyjen unionin pätevyyskirjojen, meripalvelukirjojen ja laivapäiväkirjojen
   sekä kyseisen direktiivin 10 artiklan 2–3 kohdan nojalla tunnustettujen asiakirjojen
   ominaisuuksia ja käyttöehtoja.
                                                  2 artikla
                                                Määritelmät
   Tässä asetuksessa tarkoitetaan:
   (a)      ’unionin tietokannalla’ komission direktiivin (EU) 2017/2397 25 artiklan 2 kohdan
            mukaisesti käyttöön antamaa tietokantaa mainitun direktiivin 25 artiklan 1 kohdassa
            tarkoitettuja unionin pätevyyskirjoja ja meripalvelukirjoja koskevien tietojen
            kirjaamiseksi ja vaihtamiseksi sekä direktiivin 10 artiklan 3 kohdan nojalla
            tunnustettuja pätevyyskirjoja ja meripalvelukirjoja koskevien tietojen kirjaamiseksi
            ja vaihtamiseksi;
   (b)      ’eurooppalaisella alusrunkotietokannalla’ (EHDB) komission direktiivin (EU)
            2017/2397 25 artiklan 2 kohdan mukaisesti käyttöön antamaa tietokantaa kyseisen
            direktiivin 25 artiklan 1 kohdassa tarkoitettuja laivapäiväkirjoja koskevien tietojen
            kirjaamiseksi ja vaihtamiseksi;
   (c)      ’kansallisilla rekistereillä’ unionin pätevyyskirjat,                meripalvelukirjat   ja
            laivapäiväkirjat ja soveltuvin osin direktiivin (EU) 2017/2397 10 artiklan 2 kohdan
            nojalla tunnustetut asiakirjat sisältäviä rekistereitä, jotka jäsenvaltiot ovat perustaneet
            ja joita ne ylläpitävät mainitun direktiivin 25 artiklan 1 kohdan mukaisesti;
   (d)      ’miehistön jäsenen tunnistenumerolla’ (CID) unionin tietokannan generoimaa
            yksilöllistä numeroa, jolla voidaan yksilöidä kyseiseen tietokantaan rekisteröity
            miehistön jäsen;
   (e)      ’tilalla ”aktiivinen”’ sitä, että pätevyyskirjat ja erityisluvat ovat voimassa;
FI                                                    6                                                 FI
 ---pagebreak---    (f) ’tilalla ”vanhentunut”’ sitä, että pätevyyskirjat ja erityisluvat eivät ole enää voimassa,
       koska niiden voimassaoloaika on päättynyt tai ne on korvattu uusilla
       pätevyystodistuksilla tai erityisluvilla sen seurauksena, että oli tarpeen muuttaa
       hallinnollisia tietoja tai että niiden voimassaoloaika päättyy;
   (g) ’tilalla ”voimassaolo keskeytetty”’ sitä, että pätevyyskirjat ja erityisluvat eivät ole
       enää voimassa, koska toimivaltaiset viranomaiset ovat toteuttaneet toimenpiteitä
       direktiivin (EU) 2017/2397 14 artiklan 2 kohdan mukaisesti;
   (h) ’tilalla ”peruutettu”’ sitä, että pätevyyskirjat ja erityisluvat eivät ole enää voimassa,
       koska toimivaltaiset viranomaiset ovat toteuttaneet toimenpiteitä direktiivin (EU)
       2017/2397 14 artiklan 1 kohdan mukaisesti;
   (i) ’tilalla ”kadonnut”’ sitä, että pätevyyskirjat ja erityisluvat on ilmoitettu kadonneiksi
       toimivaltaiselle viranomaiselle;
   (j) ’tilalla ”varastettu”’ sitä, että pätevyyskirjat ja erityisluvat on ilmoitettu varastetuiksi
       toimivaltaiselle viranomaiselle;
   (k) ’tilalla ”hävitetty”’ sitä, että pätevyyskirjat ja erityisluvat on ilmoitettu hävitetyiksi
       toimivaltaiselle viranomaiselle;
   (l) ’metadatalla’ sähköisen viestinnän sisällön lähettämiseksi tai vaihtamiseksi unionin
       tietokannassa käsiteltäviä tietoja, mukaan lukien viestinnän lähettäjän ja
       vastaanottajan jäljittämiseen ja tunnistamiseen käytetyt tiedot, sähköisen viestinnän
       sisällön sijaintia koskevat tiedot sekä viestinnän päivämäärä, aika, kesto ja tyyppi.
                                             3 artikla
                  Pätevyyskirjoja ja meripalvelukirjoja koskevat tiedot
   1.  Komissio perustaa unionin tietokannan. Komissio hallinnoi sitä liitteessä I
       vahvistettujen vaatimusten mukaisesti. Se on vastuussa tietokannan teknisestä
       toiminnasta ja ylläpidosta. Komissio toteuttaa kaikki tarvittavat toimenpiteet unionin
       tietokannan luottamuksellisuuden, eheyden ja käytettävyyden varmistamiseksi.
   2.  Jäsenvaltioiden, jotka myöntävät todistuksia direktiivin (EU) 2017/2397 mukaisesti,
       on mahdollistettava koneiden välinen pääsy unionin tietokantaan kyseisen direktiivin
       25 artiklan 1 kohdassa tarkoitetuille rekistereille saman direktiivin 25 artiklan 1
       kohdassa tarkoitettujen tietojen osalta.
   3.  Kaikki jäsenvaltioiden toimivaltaiset viranomaiset, jotka on nimetty
       rekisterinpitäjiksi kansallisissa rekistereissä käsiteltävien tietojen osalta, ovat yhdessä
       komission kanssa yhteisrekisterinpitäjiä unionin tietokannassa käsiteltävien
       henkilötietojen osalta, sanotun kuitenkaan rajoittamatta 4 kohdan soveltamista.
       Vastuualueet jaetaan yhteisrekisterinpitäjien kesken liitteen III mukaisesti.
   4.  Komissiota pidetään rekisterinpitäjänä sellaisten henkilötietojen käsittelyn osalta,
       joita tarvitaan pääsyn myöntämiseksi unionin tietokantaan ja näiden pääsyoikeuksien
       hallinnoimiseksi.
                                             4 artikla
                              Laivapäiväkirjoja koskevat tiedot
   1.  Jäsenvaltioiden on kirjattava direktiivin (EU) 2017/2397 25 artiklan 1 kohdassa
       tarkoitetut laivapäiväkirjoja koskevat tiedot eurooppalaiseen alusrunkotietokantaan.
FI                                               7                                                  FI
 ---pagebreak---    2.       Eurooppalaisen alusrunkotietokannan käyttöehdot, jotka koskevat direktiivin (EU)
            2017/2397 25 artiklan 2 kohdassa tarkoitettujen laivapäiväkirjoja koskevien tietojen
            kirjaamista, vahvistetaan liitteessä II.
                                                5 artikla
                                   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Sitä sovelletaan 18 päivästä tammikuuta 2022 lukuun ottamatta sen 3 artiklan 1 ja 4 kohtaa,
   joita sovelletaan tämän asetuksen voimaantulopäivästä lähtien.
   Tämä delegoitu asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 20.1.2020
                                                  Komission puolesta
                                                  Puheenjohtaja
                                                  Ursula von der LEYEN
FI                                                   8                                               FI
 ---documentbreak---                            EUROOPAN
                           KOMISSIO
                                                     Bryssel 20.1.2020
                                                     C(2020) 248 final
                                                     ANNEXES 1 to 3
                                          LIITTEET
                                          asiakirjaan
                           KOMISSION DELEGOITU ASETUS
   Euroopan parlamentin ja neuvoston direktiivin (EU) 2017/2397 täydentämisestä unionin
      pätevyyskirjoja, meripalvelukirjoja ja laivapäiväkirjoja koskeviin tietokantoihin
                                liittyvien vaatimusten osalta
FI                                                                                      FI
 ---pagebreak---                                                   LIITE I
                               Unionin tietokantaa koskevat vaatimukset
      1.      YLEISTÄ
      1.1.    Unionin tietokannassa on oltava kattava yhteenveto direktiivin (EU) 2017/2397 25
              artiklan 1 kohdassa tarkoitetuista pätevyyskirjojen ja meripalvelukirjojen tiedoista,
              joita säilytetään kyseisen direktiivin 25 artiklan 1 kohdan nojalla perustetuissa ja
              ylläpidetyissä jäsenvaltioiden kansallisissa rekistereissä.
      1.1.    Unionin tietokannassa on oltava myös direktiivin (EU) 2017/2397 10 artiklan 2 tai 3
              kohdan nojalla tunnustettuja pätevyyskirjoja ja meripalvelukirjoja koskevia tietoja,
              jos komissio on direktiivin (EU) 2017/2397 25 artiklan 4 kohdan mukaisesti antanut
              kolmannen maan viranomaiselle pääsyn tietokantaan.
      1.2.    Unionin tietokannalla on oltava käyttöliittymä (unionin tietokannan verkkoportaali),
              jonka kautta valtuutetuilla käyttäjillä on pääsy tietoihin käyttöoikeuksiensa puitteissa.
      1.      KÄYTTÄJÄT JA KÄYTTÖOIKEUDET
      1.1.    Komissio antaa käyttöoikeudet yksittäisille käyttäjille sen mukaan, mitä
              taulukossa 1 esitettyä käyttäjäprofiilia ne vastaavat, jäsenvaltioiden
              toimittaman luettelon perusteella.
      1.2.    Komissio voi direktiivin (EU) 2017/2397 25 artiklan 4 kohdan mukaisesti antaa
              pääsyn unionin tietokantaan myös kansainvälisille järjestöille tai kolmannen
              maan viranomaisille, erityisesti jos asetuksen (EU) 2018/1725 46 artiklassa
              vahvistetut vaatimukset täyttyvät. Taulukossa 1 mainittuja käyttäjäprofiileja
              tai niitä vastaavia käyttöoikeuksia voidaan rajoittaa luonnollisten henkilöiden
              henkilötietojen suojan tasoa koskevan arvioinnin tuloksena.
                                                Taulukko 1.
    Käyttäjäprofiilit                    Määritelmät                                  Käyttöoikeudet
   Varmenne-           Toimivaltaiset viranomaiset, jotka on nimetty      Luku- ja kirjoitusoikeus: toiminnot
   viranomainen        antamaan, uusimaan tai peruuttamaan                3.1–3.5
                       pätevyyskirjoja,          erikoislupia         ja
                       meripalvelukirjoja direktiivin (EU) 2017/2397
                       26 artiklan mukaisesti
   Voimassaolon        Valtuutetut käyttäjät toimivaltaisissa             Luku- ja kirjoitusoikeus: toiminnot
   keskeyttämisestä    viranomaisissa, jotka ovat vastuussa               3.3 ja 3.4
   vastaava            pätevyyskirjojen ja erikoislupien
   viranomainen        voimassaolon keskeyttämisestä direktiivin
                       (EU) 2017/2397 26 artiklan mukaisesti
   Valvonta-           Valtuutetut käyttäjät toimivaltaisissa             Vain lukuoikeus: toiminnot 3.1,
   viranomainen        viranomaisissa, jotka ovat vastuussa petosten      3.2, 3.3 ja 3.5
                       ja muiden laittomien käytäntöjen
                       havaitsemisesta ja torjunnasta direktiivin
                       (EU) 2017/2397 26 artiklan mukaisesti
FI                                                    2                                                    FI
 ---pagebreak---    Rekisterin pitäjä    Valtuutetut käyttäjät toimivaltaisissa             Luku- ja kirjoitusoikeudet
                        viranomaisissa, jotka ovat vastuussa               toimintoihin 3.1–3.5, paitsi jos
                        rekistereiden pitämisestä direktiivin (EU)         näitä oikeuksia käyttävät
                        2017/2397 26 artiklan mukaisesti                   varmenneviranomaiset tai
                                                                           voimassaolon keskeyttämisestä
                                                                           vastaavat viranomaiset
   Tilastotoimisto      Valtuutetut käyttäjät tilastotietojen              Vain lukuoikeus: toiminto 3.5
                        keräämisestä vastaavissa kansallisissa tai
                        kansainvälisissä tilastotoimistoissa
   Kansainvälinen       Valtuutetut käyttäjät kansainvälisissä             Vain lukuoikeus, joka määritetään
   järjestö             järjestöissä, joille käyttöoikeus on annettu       toimintojen 3.2, 3.3 ja 3.5 osalta
                        direktiivin (EU) 2017/2397 25 artiklan 4           luonnollisten henkilöiden suojan
                        kohdan ja asetuksen (EU) 2018/1725 46              tason arvioinnin tuloksena ja tämän
                        artiklan mukaisesti                                asetuksen noudattamisen arvioinnin
                                                                           perusteella
   Kolmannen maan       Valtuutetut käyttäjät nimetyissä kolmansien        Määritetään toimintojen 3.1–3.5
   viranomainen         maiden toimivaltaisissa viranomaisissa, joille     osalta luonnollisten henkilöiden
                        käyttöoikeus on annettu direktiivin (EU)           suojan tason arvioinnin tuloksena ja
                        2017/2397 25 artiklan 4 kohdan ja asetuksen        tämän asetuksen noudattamisen
                        (EU) 2018/1725 46 artiklan mukaisesti              arvioinnin perusteella
   Komissio             Valtuutetut käyttäjät komissiossa, jotka ovat
                        vastuussa                                         3. Tarjoaa        tekniset    ratkaisut
                            1. unionin tietokannan ylläpidosta tai            kaikkiin toimintoihin
                            2. sisävesiliikennepolitiikasta.              4. Vain lukuoikeus: toiminto 3.5
       2.      TOIMINNOT
               Unionin tietokannassa on oltava seuraavat toiminnot:
       2.1.    Miehistön jäsenen unionin tietokantaan rekisteröinnin todentaminen:
               Varmenneviranomaisten ja valvontaviranomaisten on voitava tarkistaa, onko
               miehistön jäsen jo rekisteröity järjestelmään. Tarkistaminen tapahtuu joko miehistön
               jäsenen tunnistenumeron tai miehistön jäsenen antaman henkilöllisyystodistuksen
               tietojen perusteella. Kun kyseessä ovat verkkopalvelut, miehistön jäsenen
               tunnistaminen on tehtävä asetuksessa (EU) 2015/1501 vahvistetun määreiden
               yhdistelmän avulla.
               Jos järjestelmästä ei löydy yhtään henkilöä, jonka osalta määreiden yhdistelmä vastaa
               varmenneviranomaisen tekemän haun kohteena olevaa henkilöä, miehistön jäsen on
               rekisteröitävä järjestelmään.
       2.2.    Pätevyyskirjoja ja meripalvelukirjoja koskevien tietojen tarkastelu:
               Unionin tietokannassa on oltava lukuoikeus tietoihin, jotka koskevat pätevyyskirjoja
               ja meripäiväkirjoja, sellaisina kuin ne ovat saatavilla kansallisissa rekistereissä.
FI                                                      3                                                     FI
 ---pagebreak---    2.3. Pätevyyskirjan tilan tarkistaminen ja muuttaminen:
        Unionin tietokannassa on oltava lukuoikeus pätevyyskirjan tilan tarkastamiseen ja
        kirjoitusoikeus pätevyyskirjan voimassaolon keskeyttämisen kirjaamiseen.
        Pätevyyskirjan mahdolliset tilat ovat: ”aktiivinen”, ”vanhentunut”, ”voimassaolo
        keskeytetty”, ”peruutettu”, ”kadonnut”, ”varastettu” tai ”hävitetty”.
   2.4. Ilmoitusten lähettäminen ja vastaanottaminen:
        Varmenneviranomaisten ja voimassaolon keskeyttämisestä vastaavien viranomaisten
        on unionin tietokannassa voitava vastaanottaa ilmoituksia rekistereitä koskevista
        muutoksista tai pyynnöistä, jotka koskevat niiden myöntämiä tai keskeyttämiä
        pätevyyskirjoja tai erityislupia.
   2.5.  Tilastojen generointi:
        Valtuutettujen käyttäjien       on   voitava  tehdä    unionin   tietokannassa   hakuja
        tilastotarkoituksia varten.
   2.6. Metatietojen päivitys:
        Komissio vastaa unionin tietokannan metadatan ajan tasalle saattamisesta, kun
        ilmoitetaan vastaavien tietojen muutoksesta kansallisessa rekisterissä.
   2.7. Puutteellista tapahtumaa koskevat tiedot:
        Jos järjestelmä ei pysty saattamaan päätökseen tiettyä toimintoa, tästä seikasta ja sen
        syystä on ilmoitettava asianomaiselle käyttäjälle. Lisäksi pyyntö tai tiedot on
        tallennettava väliaikaisesti unionin tietokantaan ja tapahtuman suorittamista on
        yritettävä uudelleen automaattisesti, kunnes virhe tai poikkeama on korjattu ja
        toiminto saatettu päätökseen.
   2.8. Käyttöoikeuksien hallinta:
        Käyttäjien on voitava kirjautua unionin tietokantaan komission todennuspalvelun
        (EU Login) kautta.
   2.9. Sisäänkirjautumisen ja tapahtumien seuranta:
        Unionin tietokannassa on oltava loki, johon kirjataan kaikki sisäänkirjautumistiedot
        ja tapahtumat seurantaa ja vikojen korjaamista varten, ja sisäänkirjautumisista ja
        tapahtumista on voitava generoida tilastoja komission henkilöstön käsiteltäväksi.
   3.   UNIONIN TIETOKANNASSA SÄILYTETTÄVÄT TIEDOT
   3.1. Jotta unionin tietokanta voi suorittaa toimintonsa, siihen on oltava
        tallennettuna seuraavat tiedot:
        a) reititystä koskeva metadata;
        b) käyttöoikeustaulukot;
        c) miehistön jäsenten tunnistenumerot sekä
               i) luettelo tunnistenumeron haltijan pätevyyskirjojen ja erityislupien tyypeistä,
               mukaan lukien tieto myöntävästä viranomaisesta sekä niiden tila;
               ii) tarvittaessa     tunnistenumeron   haltijan   aktiivisen   meripalvelukirjan
               järjestysnumero;
FI                                              4                                                FI
 ---pagebreak---    iii) viittaus kansalliseen rekisteriin, jossa on viimeisimmät tiedot
   tunnistenumeron haltijan henkilöllisyydestä.
FI                                5                                     FI
 ---pagebreak---    3.2. Unionin tietokannassa voidaan säilyttää myös direktiivin (EU) 2017/2397 25
        artiklassa tarkoitettuja tietoja direktiivin 10 artiklan 3 kohdan nojalla
        tunnustetuista pätevyyskirjoista ja meripalvelukirjoista, kun komissio on
        evännyt direktiivin (EU) 2017/2397 25 artiklan 4 kohdassa tarkoitetun pääsyn
        kolmannen maan viranomaiselta.
   4.   UNIONIN TIETOKANNAN JA KANSALLISTEN REKISTEREIDEN VÄLINEN VIESTINTÄ
   4.1. Unionin tietokannan ja kansallisten rekisterien välinen yhteys perustuu
        komission suojattuun sähköiseen rekisteröityyn jakelupalveluun (CEF
        eDelivery).
   4.2. Tietojenvaihto perustuu vakiomuotoisiin tietorakennemenetelmiin, ja tiedot on
        esitettävä XML-muodossa.
   4.3. Palvelun ajallisen kattavuuden on oltava 24 tuntia / 7 päivää, ja järjestelmän
        käytettävyysasteen on oltava vähintään 98 prosenttia määräaikaishuolto pois
        lukien.
   5.   UNIONIN TIETOKANNAN VIITETIEDOT
   5.1. Viitetietoja, kuten koodiluetteloja, kontrolloituja sanastoja ja määritteleviä
        sanastoja, sekä soveltuvin osin niiden EU:n virallisille kielille tehtyjä
        käännöksiä        on      säilytettävä     eurooppalaisessa        vertailutietojen
        hallintajärjestelmässä (ERDMS).
   6.   HENKILÖTIETOJEN SUOJA
   6.1.  Jäsenvaltioiden valtuutettujen käyttäjien suorittamassa henkilötietojen
        käsittelyssä on noudatettava henkilötietojen suojaa koskevaa unionin
        lainsäädäntöä ja erityisesti Euroopan parlamentin ja neuvoston asetusta (EU)
        2016/679.
   6.2. Komissio toteuttaa kaiken tässä asetuksessa säädetyn henkilötietojen käsittelyn
        asetuksen (EU) 2018/1725 mukaisesti.
   6.3. Direktiivin (EU) 2017/2397 25 artiklan 1 kohdassa tarkoitettujen henkilötietojen
        tarkastelu ja käsittely on sallittua valtuutetuille käyttäjille ainoastaan 3
        kohdassa tarkoitettujen toimintojen suorittamiseksi.
   6.4. Edellä 4 kohdassa tarkoitettuja henkilötietoja ei saa säilyttää unionin
        tietokannassa pidempään kuin on tarpeen niihin tarkoituksiin, joita varten
        henkilötiedot käsitellään, eikä kyseessä olevan miehistön jäsenen eläkkeelle
        siirtymisen jälkeen. Luettelo tunnistenumeron haltijan pätevyyskirjojen ja
        erityislupien tyypeistä ei sisällä pätevyyskirjoja ja erityislupia, jotka ovat
        vanhentuneet, peruutettu tai hävitetty, ilmoitettu kadonneiksi tai varastetuiksi,
        jos ne on sittemmin korvattu uudella pätevyyskirjalla tai erityisluvalla.
   6.5. Edellä 3.9 kohdassa kuvattua toimintoa varten käsiteltyjä henkilötietoja saa
        säilyttää unionin tietokannassa enintään 6 kuukautta.
   6.6. Muita kuin 7.4 ja 7.5 kohdassa tarkoitettuja henkilötietoja saa säilyttää unionin
        tietokannassa enintään niin kauan kuin on ehdottoman välttämätöntä
        tapahtuman saattamiseksi päätökseen.
FI                                           6                                              FI
 ---pagebreak---    6.7. Tilastointitarkoituksia varten käytettävissä olevat tiedot on anonymisoitava ja
        yhdistettävä. Asianmukaisesti anonymisoitujen ja yhdistettyjen tilastotietojen
        säilyttämiselle ei ole asetettu enimmäisaikaa.
   7.   KESKITETYT YHTEYSPISTEET
   7.1. Unionin tietokannan toimintaan liittyvistä syistä komissio pitää yhteyttä
        jäsenvaltioihin keskitettyjen yhteyspisteiden avulla, joita jokaisessa
        jäsenvaltiossa nimetään yksi direktiivin (EU) 2017/2397 26 artiklan g
        alakohdassa tarkoitettujen toimivaltaisten viranomaisten joukosta.
FI                                           7                                          FI
 ---pagebreak---                                                     LIITE II
     Vaatimukset eurooppalaisen alusrunkotietokannan käytölle laivapäiväkirjoja koskevien
                                                 tietojen osalta
     1.       Laivapäiväkirjoihin liittyviin tietoihin on oltava pääsy ja käsittelyoikeus ainoastaan
              taulukossa 1 tarkoitetuilla valtuutetuilla käyttäjillä.
     2.       Komissio antaa käyttöoikeudet taulukossa 1 esitettyjä käyttäjäprofiileja vastaaville
              käyttäjille jäsenvaltioiden delegoidussa asetuksessa C(2020)255 tarkoitettujen
              keskitettyjen yhteyspisteiden kautta toimittamien luetteloiden perusteella sekä
              kolmansien maiden kansainvälisille järjestöille ja viranomaisille direktiivin (EU)
              2017/2397 25 artiklan 4 kohdan mukaisesti.
     3.       On sovellettava liitteiden III ja IV ohjeita rajoittamattoman käyttöoikeuden, pelkän
              lukuoikeuden        ja     delegoidussa      asetuksessa    C(2020)255      vahvistetussa
              eurooppalaisessa alusrunkotietokannassa olevien tietojen käsittelyn osalta.
     4.       Valtuutettujen käyttäjien suorittamassa henkilötietojen käsittelyssä on noudatettava
              henkilötietojen suojaa koskevaa unionin lainsäädäntöä ja erityisesti Euroopan
              parlamentin ja neuvoston asetusta (EU) 2016/679.
     5.       Komissio toteuttaa kaiken tässä asetuksessa säädetyn henkilötietojen käsittelyn
              Euroopan parlamentin ja neuvoston asetuksen (EU) 2018/1725 mukaisesti.
                                                  Taulukko 1.
    Käyttäjäprofiilit                     Määritelmät                           Käyttöoikeudet
   Varmenne-            Valtuutetut      käyttäjät     toimivaltaisissa Rajoittamaton käyttöoikeus
   viranomainen         viranomaisissa,          jotka       vastaavat
                        laivapäiväkirjojen              myöntämisestä
                        direktiivin (EU) 2017/2397 26 artiklan
                        mukaisesti
   Valvonta-            Valtuutetut käyttäjät toimivaltaisissa          Vain lukuoikeus
   viranomainen         viranomaisissa, jotka ovat vastuussa
                        petosten ja muiden laittomien käytäntöjen
                        havaitsemisesta ja torjunnasta direktiivin
                        (EU) 2017/2397 26 artiklan mukaisesti
   Tilastotoimisto      Valtuutetut käyttäjät tilastotietojen           Vain lukuoikeus
                        keräämisestä vastaavissa kansallisissa tai
                        kansainvälisissä tilastotoimistoissa
   Kansainvälinen       Valtuutetut käyttäjät kansainvälisissä          Vain lukuoikeus, joka
   järjestö             järjestöissä, joille eurooppalaisen             määritetään luonnollisten
                        alusrunkotietokannan käyttöoikeus on            henkilöiden suojan tason
                        annettu direktiivin (EU) 2017/2397 25           arvioinnin perusteella
                        artiklan 4 kohdan ja asetuksen (EU)
                        2018/1725 46 artiklan mukaisesti
   Kolmannen            Valtuutetut käyttäjät nimetyissä                Määritetään luonnollisten
   maan                 kolmansien maiden toimivaltaisissa              henkilöiden suojan tason
   viranomainen         viranomaisissa, joille käyttöoikeus on          arvioinnin perusteella
                        annettu direktiivin (EU) 2017/2397 25
FI                                                      8                                               FI
 ---pagebreak---    artiklan 4 kohdan ja asetuksen (EU)
   2018/1725 46 artiklan mukaisesti
FI                              9      FI
 ---pagebreak---                                                LIITE III
                     Vastuualueiden jako yhteisrekisterinpitäjien kesken
   1.   Jäsenvaltiot, joita edustavat toimivaltaiset viranomaiset, määrittävät kansallisissa
        rekistereissä olevien henkilötietojen käsittelyn tarkoitusperän ja keinot. Komissio
        ylläpitää ja hallinnoi unionin tietokantaa, joka tarjoaa ratkaisun tietojenvaihtoon
        jäsenvaltioiden välillä, mikä tekee komissiosta samalla rekisterinpitäjän. Jäsenvaltiot
        ja komissio ovat EU:n tietokannan yhteisrekisterinpitäjiä henkilötietojen käsittelyn
        osalta.
   2.   Kunkin yhteisrekisterinpitäjän on noudatettava siihen sovellettavaa unionin oikeutta
        tai kansallista lainsäädäntöä.
   3.   Komissio
        (a)     varmistaa, että unionin tietokanta täyttää komission viestintä- ja
                tietojärjestelmiin sovellettavat vaatimukset, mukaan lukien vaatimukset, jotka
                koskevat henkilötietojen suojaa ja tietosuojasäännösten soveltamista
                henkilötietojen käsittelyn turvallisuuteen.1 Komissio suorittaa tietoturvariskien
                arvioinnin ja varmistaa asianmukaisen turvallisuustason;
        (b)     vastaa rekisteröityjen tahojen suoraan sille osoittamiin pyyntöihin unionin
                tietokannan osalta ja julkaisee tietosuojaa koskevan ilmoituksen asiaa
                koskevien vaatimusten täyttämiseksi. Tarpeen vaatiessa ja erityisesti jos pyyntö
                koskee henkilötietojen oikaisemista tai poistamista, komissio välittää
                rekisteröidyltä saadun pyynnön yhdelle tai useammalle asianomaiselle
                keskitetylle yhteyspisteelle, joka ottaa asian hoitaakseen. Jos pyyntö osoitetaan
                suoraan komissiolle, komissio ilmoittaa rekisteröidylle jatkotoimenpiteistä,
                joita pyynnöstä seuraa;
        (c)     ilmoittaa asetuksen (EU) 1725/2018 34 ja 35 artiklan mukaisesti mahdollisista
                henkilötietojen tietoturvaloukkauksista unionin tietokannassa liitteessä I
                olevassa 8.1 kohdassa tarkoitetuille keskitetyille yhteyspisteille, Euroopan
                tietosuojavaltuutetulle ja, jos riski on korkea, asianomaisille henkilöille;
        (d)     määrittää ne henkilöstöryhmät ja muut henkilöt, joille unionin tietokantaan
                voidaan myöntää käyttöoikeus, ja varmistaa, että kaikille näille asianomaisille
                henkilöille myönnetty käyttöoikeus on sovellettavien tietosuojasääntöjen
                mukainen;
        (e)     varmistaa, että komission henkilöstö, jolla on pääsy miehistön jäsenten
                henkilötietoihin unionin tietokannassa, on saanut riittävästi koulutusta sen
                varmistamiseksi,        että he noudattavat              tehtäviensä suorittamisessa
                henkilötietojen suojaa koskevia sääntöjä ja unionin lainsäädännön mukaista
                salassapitovelvollisuutta.
   4.   Jäsenvaltioiden toimivaltaiset viranomaiset
        (a)     vastaavat hakijoiden henkilötietojen keräämisestä ja käsittelystä sekä unionin
                tietokannasta tai tietojenvaihdossa sen kanssa saatujen henkilötietojen
   1
      Komission päätös (EU, Euratom) 2017/46, annettu 10 päivänä tammikuuta 2017, viestintä- ja
      tietojärjestelmien turvallisuudesta Euroopan komissiossa sekä viestintä- ja tietojärjestelmien
      turvallisuudesta Euroopan komissiossa annetun päätöksen (EU, Euratom) 2017/46 3, 5, 7, 8, 9, 10, 11,
      12, 14 ja 15 artiklan täytäntöönpanosäännöistä 13 päivänä joulukuuta 2017 annettu komission päätös.
FI                                                  10                                                     FI
 ---pagebreak---        käsittelystä. Henkilötietojen keräämisessä ja käsittelyssä on noudatettava
       asetusta (EU) 2016/679 erityisesti tietojen laillisen keräämisen
       varmistamiseksi, asianmukaisten tietojen antamiseksi, tietojen tarkkuuden
       varmistamiseksi (mukaan lukien vanhentuneiden tietojen tai profiilien
       poistaminen tarvittaessa) ja tietojen asianmukaisen turvallisuuden
       varmistamiseksi kansallisissa rekistereissä;
   (b) toimivat miehistön jäsenten yhteyspisteenä, myös näiden käyttäessä
       oikeuksiaan, vastaavat miehistön jäsenten pyyntöihin ja varmistavat, että
       miehistön jäsenet, joiden tietoja käsitellään unionin tietokannan ja kansallisten
       rekisterien kautta, voivat käyttää oikeuksiaan tietosuojalainsäädännön
       mukaisesti. Tässä yhteydessä jäsenvaltioiden toimivaltaiset viranomaiset
       tekevät yhteistyötä komission ja muiden jäsenvaltioiden toimivaltaisten
       viranomaisten kanssa keskitettyjen yhteyspisteiden kautta, jotta rekisteröityjen
       esittämät pyynnöt voidaan käsitellä asianmukaisesti jäsenvaltioissa ja
       toimivaltaisissa viranomaisissa, muissa jäsenvaltioissa ja komissiossa.
       Jäsenvaltioiden toimivaltaisten viranomaisten, jotka ovat vastaanottaneet
       pyynnön rekisteröidyiltä, on ilmoitettava tälle jatkotoimenpiteistä, joita
       pyynnöstä seuraa;
   (c) ilmoittavat asetuksen (EU) 2016/679 33 ja 34 artiklan mukaisesti tai komission
       pyynnöstä mahdollisista henkilötietojen tietoturvaloukkauksista, jotka koskevat
       unionin tietokannan kautta käsiteltyjä miehistön jäsenten tietoja, liitteessä I
       olevassa 8.1 kohdassa tarkoitetuille keskitetyille yhteyspisteille, kansallisen
       tason toimivaltaiselle valvontaviranomaiselle sekä tarvittaessa asianomaisille
       miehistön jäsenille;
   (d) määrittävät liitteessä I olevassa taulukossa 1 vahvistettuja käyttäjäprofiileja
       vastaavien käyttöoikeuksien mukaisesti henkilöstön jäsenet, joille on annettava
       käyttöoikeus unionin tietokannassa oleviin miehistön jäsenten henkilötietoihin,
       ja ilmoittavat kyseiset henkilöstön jäsenet komissiolle;
   (e) varmistavat, että niiden henkilöstö, jolla on pääsy miehistön jäsenten
       henkilötietoihin unionin tietokannassa, on saanut riittävästi koulutusta sen
       varmistamiseksi,     että he noudattavat          tehtäviensä suorittamisessa
       henkilötietojen suojaa koskevia sääntöjä ja kansallisen lainsäädännön tai
       kansallisen toimivaltaisen viranomaisten vahvistamien sääntöjen mukaista
       salassapitovelvollisuutta.
FI                                     11                                                FI